**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Návrh zákona, ktorým sa mení a dopĺňa zákon č. 93/2005 Z. z. o autoškolách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (ďalej len „návrh zákona“). |
| **Predkladateľ (a spolupredkladateľ)** |
| Ministerstvo dopravy a výstavby Slovenskej republiky |
| **Charakter predkladaného materiálu** | ☐ | Materiál nelegislatívnej povahy |
| ☒ | Materiál legislatívnej povahy |
| ☒ | Transpozícia práva EÚ |
| Cieľom predkladaného návrhu zákona je zlepšiť podnikateľské prostredie v oblasti vykonávania vodičských kurzov, zvýšenie kvality odbornej prípravy žiadateľov o udelenie vodičského oprávnenia a inštruktorov, ako i zabezpečenie kontrolnej činnosti výkonu vodičských kurzov. Ustanovujú sa nové podmienky, pre udelenie oprávnenia na vykonávanie skúšok na získanie a predĺženie platnosti preukazu inštruktora autoškoly. Predkladaný návrh zákona tiež reaguje na oprávnené požiadavky prevádzkovateľov autoškôl, ktoré súvisia s podmienkami zriaďovania prevádzky autoškoly a s požiadavkami na technickú základňu autoškoly. V súlade s uznesením Vlády SR č. 228/2018 k návrhu opatrení na zlepšenie podnikateľského prostredia II. sa predkladaným návrhom zákona zrušuje miestna príslušnosť okresného úradu v sídle kraja pri vydávaní inštruktorského preukazu.Na základe uznesenia vlády SR č. 469/2018 sa predkladaným návrhom tiež vykonáva transpozícia smernice Európskeho parlamentu a Rady (EÚ) č. 2018/645 z 18. apríla 2018, ktorou sa mení smernica 2003/59/ES o základnej kvalifikácii a pravidelnom výcviku vodičov určitých cestných vozidiel nákladnej a osobnej dopravy a smernica 2006/126/ES o vodičských preukazoch. Predkladaným návrhom zákona sa preto novelizuje aj zákon č. 280/2006 Z. z. o základnej kvalifikácii a pravidelnom výcviku niektorých vodičov v znení neskorších predpisov, ktorý vykonávajú autoškoly.V nadväznosti na navrhované zmeny v zákone o autoškolách sa mení aj zákon č. 359/2000 Z. z. o Slovenskej komore výcvikových zariadení autoškôl a o zmene a doplnení zákona Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov. |
| **Termín začiatku a ukončenia PPK** | 28. februára 2019 – 14. marca 2019  |
| **Predpokladaný termín predloženia na MPK\*** | 5. apríla 2019 -29. apríla 2019 |
| **Predpokladaný termín predloženia na Rokovanie vlády SR\*** | jún 2019 |
|  |
| 1. **Definovanie problému**
 |
| V súčasnosti je výcvik vodičských kurzov vykonávaný inštruktormi autoškôl, ktorí sa vzdelávajú a dopĺňajú si svoje vedomosti a praktické zručnosti na základe vlastnej iniciatívy. Doterajšia aplikačná prax však preukázala, že to vzhľadom na zvyšovanie kvality inštruktorov nie je postačujúce. Častá zmena legislatívy v oblasti cestnej dopravy, ako i nové trendy v oblasti výcviku vodičov si vyžadujú, aby inštruktori autoškôl boli preškoľovaní v priebehu ich aktívnej práce na úseku výcviku vodičov a nielen jeden krát za päť rokov. Súčasná legislatívna úprava výcviku vodičov dostatočne nereaguje na záujmy prevádzkovateľov autoškôl v oblasti zriaďovania ich prevádzky na inom mieste, ako je sídlo autoškoly. Preto je nevyhnutné vyjsť v ústrety prevádzkovateľom autoškôl, ako i záujemcom o vodičské kurzy a vytvoriť jasne definované legislatívne podmienky pre zriadenie prevádzky autoškoly. Súčasná legislatíva tiež neupravuje postavenie skúšobných komisárov, na vykonávanie odborných skúšok inštruktorov autoškôl. Preto je nevyhnutné ustanoviť právny rámec na základe ktorého bude možné inštruktorom, ktorí splnia stanovené podmienky, udeliť oprávnenie na vykonávanie skúšok inštruktorov autoškôl. K decembru 2018 bolo v Slovenskej republike registrovaných 609 autoškôl a 2287 inštruktorov autoškôl.  |
| 1. **Ciele a výsledný stav**
 |
| *Uveďte hlavné ciele navrhovaného predpisu (aký výsledný stav chcete reguláciou dosiahnuť).*Cieľom návrhu zákona je zlepšiť podnikateľské prostredie v oblasti vykonávania vodičských kurzov, zvýšenie kvality odbornej prípravy žiadateľov o udelenie vodičského oprávnenia a inštruktorov, ako i zabezpečenie kontrolnej činnosti výkonu vodičských kurzov. |
| 1. **Dotknuté subjekty**
 |
| *Uveďte subjekty, ktorých sa zmeny návrhu dotknú priamo aj nepriamo:*Návrh zákona sa bude týkať prevádzkovateľov autoškôl, inštruktorov a zamestnancov Slovenskej komory výcvikových zariadení autoškôl. Zmeny sa nadväzne dotknú aj žiadateľov o udelenie vodičského oprávnenia a účastníkov doškoľovacích kurzov autoškôl.  |
| 1. **Alternatívne riešenia**
 |
| *Aké alternatívne riešenia boli posudzované?**Uveďte, aké alternatívne spôsoby na odstránenie definovaného problému boli identifikované a posudzované.*Bol posudzovaný súčasný stav, t. j. nulový variant, a nadväzne sa navrhli riešenia pre vytvorenie vhodnejších podmienok pre podnikanie v oblasti vykonávania vodičských kurzov.  |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | ☒ Áno | ☐ Nie |
| Predpokladá sa úprava vyhlášky Ministerstva dopravy, výstavby a regionálneho rozvoja Slovenskej republiky č. 45/2016 Z. z., ktorou sa vykonáva zákon č. 93/2005 Z. z. o autoškolách a o zmene a doplnení niektorých zákonov v znení neskorších predpisov |
| 1. **Transpozícia práva EÚ**
 |
| *Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.*Predkladaným návrhom zákona sa v čl. VI vykonáva transpozícia smernice Európskeho parlamentu a Rady (EÚ) č. 2018/645 z 18. apríla 2018, ktorou sa mení smernica 2003/59/ES o základnej kvalifikácii a pravidelnom výcviku vodičov určitých cestných vozidiel nákladnej a osobnej dopravy a smernica 2006/126/ES o vodičských preukazoch. |
| 1. **Preskúmanie účelnosti\*\***
 |
| *Uveďte termín, kedy by malo dôjsť k preskúmaniu účinnosti a účelnosti navrhovaného predpisu.**Uveďte kritériá, na základe ktorých bude preskúmanie vykonané.*Nie je stanovené. |
|  |
| 1. **Vplyvy navrhovaného materiálu**
 |
| **Vplyvy na rozpočet verejnej správy** | **x** | **Pozitívne** | - | **Žiadne** | **x** | **Negatívne** |
|  z toho rozpočtovo zabezpečené vplyvy | - | Áno | x | Nie | - | Čiastočne |
| **Vplyvy na podnikateľské prostredie** | **x** | **Pozitívne** | **-** | **Žiadne** | **x** | **Negatívne** |
|  z toho vplyvy na MSP | **x** | Pozitívne | - | Žiadne | **x** | Negatívne |
| **Sociálne vplyvy** | **-** | **Pozitívne** | **x** | **Žiadne** | **-** | **Negatívne** |
| **Vplyvy na životné prostredie** | **-** | **Pozitívne** | **x** | **Žiadne** | **-** | **Negatívne** |
| **Vplyvy na informatizáciu** | **x** | **Pozitívne** | **-** | **Žiadne** | **-** | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** | **-** | **Pozitívne** | **x** | **Žiadne** | **-** | **Negatívne** |
|  **vplyvy na procesy služieb vo verejnej správe** | **-** | **Pozitívne** | **x** | **Žiadne** | **-** | **Negatívne** |

|  |
| --- |
| 1. **Poznámky**
 |
| *V prípade potreby uveďte doplňujúce informácie k návrhu.*Návrh zákona bude mať pozitívny dopad na podnikateľské prostredie. Navrhované zmeny predpokladajú zlepšenie podnikania v oblasti výcviku vodičov. Inštruktor bude môcť vykonávať výcvik vodičov aj vo viacerých autoškolách, ak ich prevádzkovateľom bude jedna osoba. Za tejto podmienky bude môcť prevádzkovateľ viacerých autoškôl premiestňovať vozidlá medzi nimi. Predkladaný návrh tiež umožňuje, aby si prevádzkovateľ jednej autoškoly zriadil viacero jej prevádzok. Prijaté opatrenia pozitívne ovplyvnia podnikanie v oblasti výcviku vodičov. Presné pozitívne dopady nevieme vyčísliť, budú závisieť od prevádzkovateľov inštruktorov akým spôsobom budú zamestnávať inštruktorov a akým spôsobom budú zriaďovať ďalšie prevádzky. Predkladaný návrh zároveň predpokladá vyššiu kvalitu vykonávania vodičských kurzov a zabezpečenie vyššej kvality odborných vedomostí a praktických zručností inštruktorov autoškôl. Nadväzne tieto zmeny môžu pozitívne ovplyvniť kvalitu výcviku žiadateľov o udelenie vodičského oprávnenia a účastníkov doškoľovacích kurzov autoškôl. V tejto súvislosti neočakávame zvýšenie ceny za poskytované služby. Návrh zákona bude mať aj negatívny vplyv na podnikateľské prostredie a to z dôvodu zvýšenia periodicity doškoľovacích kurzov. Podrobnosti sú uvedené v analýze vplyvov na podnikateľské prostredie. |
| 1. **Kontakt na spracovateľa**
 |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov*Ministerstvo dopravy a výstavby SRSekcia cestnej dopravy a pozemných komunikáciíŠtátny dopravný úradJUDr. Bohuš Chochlík – bohus.chochlik@mindop.sk  |
| 1. **Zdroje**
 |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri vypracovávaní doložky, príp. analýz vplyvov vychádzali.*Odborné diskusie so zástupcami Slovenskej komory výcvikových zariadení autoškôl.Štatistické dáta – Jednotný informačný systém v cestnej doprave |
| 1. **Stanovisko Komisie pre posudzovanie vybraných vplyvov z PPK**
 |
| *Uveďte stanovisko Komisie pre posudzovanie vybraných vplyvov, ktoré Vám bolo zaslané v rámci predbežného pripomienkového konania*Predbežné pripomienkové konanie sa uskutočnilo od: 28. 02. 2019 – 14. 03. 2019Stanovisko Stálej pracovnej komisie Legislatívnej Rady vlády SR na posudzovanie vybraných vplyvovII. Pripomienky a návrhy zmien: Komisia uplatňuje k materiálu nasledovné pripomienky a odporúčania:K vplyvom na podnikateľské prostredieKomisia odporúča, aby predkladateľ zapracoval do návrhu (postačuje aj opisne) priame finančné náklady súvisiace s možnosťou pre prevádzkovateľov autoškôl zamestnať inštruktorov na základe dohody o vykonaní práce alebo dohody o pracovnej činnosti. Ide o zadefinovanie odvodov, čo sú priame náklady podnikateľských subjektov.Ministerstvo dopravy a výstavby SR: Pripomienka akceptovaná. Doložka vplyvov na podnikateľské prostredie bola upravená podľa odporúčania.K vplyvom na rozpočet verejnej správyV doložke vybraných vplyvov je uvedené, že návrh bude mať negatívny vplyv na rozpočet verejnej správy, ktorý nie je rozpočtovo zabezpečený. V analýze vplyvov sú kvantifikované výdavky potrebné na realizáciu úpravy Jednotného informačného systému v cestnej doprave v roku 2020 v sume 750 tis. eur, pričom v návrhu na riešenie zvýšených výdavkov je uvedené, že MDV SR si bude tieto výdavky uplatňovať v rámci prípravy rozpočtu verejnej správy na rok 2020. S rozpočtovo nekrytým vplyvom Komisia nesúhlasí a všetky výdavky súvisiace s realizáciou navrhovaného zákona Komisia žiada zabezpečiť v rámci limitu výdavkov kapitoly MDV SR na príslušný rozpočtový rok. Doložku vybraných vplyvov vrátane analýzy vplyvov na rozpočet verejnej správy Komisia žiada prepracovať tak, že financovanie návrhu bude zabezpečené v rozpočte kapitoly MDV SR a rozpočtovo nekrytý vplyv bude nulový. Z návrhu zákona vyplýva v súvislosti s úpravou správnych poplatkov a ukladaním sankcií za porušenie povinností aj pozitívny vplyv na rozpočet verejnej správy, ktorý nie je v doložke vybraných vplyvov zohľadnený. Uvedené Komisia žiada do doložky doplniť spolu s kvantifikáciou predpokladaných príjmov v analýze vplyvov na rozpočet verejnej správy. Ministerstvo dopravy a výstavby SR: Pripomienka čiastočne akceptovaná. V súvislosti s úpravou správnych poplatkov ako aj v súvislosti s ukladaním sankcií za porušenie povinností bola doložka vplyvov upravená. Čo sa týka analýzy vplyvov na výdavky potrebné na realizáciu úpravy Jednotného informačného systému v cestnej doprave v roku 2020 sú odhadované v sume 750 tis. Eur. Ministerstvo dopravy a výstavby SR nesúhlasí so stanoviskom komisie, aby tieto výdavky boli zabezpečené v rámci limitu kapitoly Ministerstva dopravy a výstavby SR na príslušný rozpočtový rok. Ministerstvo dopravy a výstavby SR si bude tieto výdavky uplatňovať v rámci prípravy rozpočtu verejnej správy na rok 2020.K vplyvom na informatizáciuKomisia nesúhlasí s tým, že predmetný materiál nemá vplyv na informatizáciu. Komisia žiada opraviť doložku vplyvov a vypracovať analýzu vplyvov na informatizáciu spoločnosti. Materiál predpokladá rozširovanie/úpravu informačného systému a zavádzanie služieb, čo je pozitívny vplyv na informatizáciu spoločnosti.Ministerstvo dopravy a výstavby SR: Pripomienka akceptovaná. Doložka vplyvov na informatizáciu bola vypracovaná.K sociálnym vplyvomPredkladaný návrh predpokladá vyššiu kvalitu vykonávania vodičských kurzov a zabezpečenie vyššej kvality odborných vedomostí a praktických zručností inštruktorov autoškôl. Zmeny sa nadväzne dotknú aj žiadateľov o udelenie vodičského oprávnenia a účastníkov doškoľovacích kurzov autoškôl. V prípade, že tento návrh neovplyvní cenu dotknutej služby, Komisia žiada túto skutočnosť deklarovať v bode 10. Poznámky v doložke vybraných vplyvov. V opačnom prípade je potrebné vypracovať separátnu analýzu sociálnych vplyvov (príloha č. 4 Jednotnej metodiky na posudzovanie vybraných vplyvov) a zhodnotiť ich predovšetkým v bode 4.1 (vplyvy na hospodárenie domácností) a v bode 4.2 (prístup k zdrojom, právam, tovarom a službám).Ministerstvo dopravy a výstavby SR: Pripomienka akceptovaná. Doložka vybraných vplyvov bola upravená podľa odporúčania.III. Záver: Stála pracovná komisia na posudzovanie vybraných vplyvov vyjadruje  nesúhlasné stanovisko s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.  |